SNNP เปิดตัว “ขนมน่องไก่โลตัส” หวังดันรายได้ปี 65 โตเข้าเป้า 15%
SNNP บุกตลาดขบเคี้ยว เปิดตัว “ขนมรูปน่องไก่โลตัส ผสมเมล็ดกัญชง รสสาหร่าย” มั่นใจหนุนเป้ารายได้ปี 65 โต 15%
SNNP บุกตลาดขบเคี้ยว เปิดตัว “ขนมรูปน่องไก่โลตัส ผสมเมล็ดกัญชง รสสาหร่าย” มั่นใจหนุนเป้ารายได้ปี 65 โต 15%
9 ก.พ. 2565

นายวิโรจน์ วชิรเดชกุล รองกรรมการผู้จัดการอาวุโส สายงานธุรกิจในประเทศ บริษัท ศรีนานาพร มาร์เก็ตติ้ง จำกัด (มหาชน) หรือ SNNP เปิดเผยว่า หลังจากที่บริษัทฯ ได้เปิดประสบการณ์ใหม่ ด้วยการเปิดตัวและทำตลาด ขนมรูปน่องไก่โลตัส ผสมใบกัญชา รสบาร์บีคิว ไปเมื่อปลายเดือนธันวาคม 2564 ที่ผ่านมา นับว่าได้รับกระแสตอบรับจากผู้บริโภคเป็นอย่างดี ด้วยทางเลือกใหม่และรสชาติที่ถูกใจผู้บริโภค ดังนั้น บริษัทฯ ได้มีการพัฒนาสูตรและเปิดตัวสินค้าใหม่ “ขนมรูปน่องไก่โลตัส ผสมเมล็ดกัญชง รสสาหร่าย” หรือ Lotus Drumstick Shape mixed with Hemp Seed Seaweed Flavor ขนมขบเคี้ยวที่มีส่วนผสมเมล็ดกัญชงรายแรกในประเทศไทย
“เป็นครั้งแรกที่มีการนำเมล็ดกัญชงมาผสมอยู่ในขนมขบเคี้ยว เพื่อให้รสชาติอร่อยเพลิดเพลิน โดยก่อนหน้านี้เราประสบความสำเร็จในการนำกัญชามาเป็นส่วนผสมของขนม เพื่อเจาะตลาดผู้บริโภคที่ชื่นชอบความอร่อยที่ไม่จำเจโดย SNNP นับเป็นผู้ผลิตขนมขบเคี้ยวรายแรกของไทย ที่นำใบกัญชา และเมล็ดกัญชงมาเป็นส่วนผสมของขนมขบเคี้ยว  และจากการทำตลาดผลิตภัณฑ์ทั้ง 2 รายการ บริษัทฯ มั่นใจว่าจะได้รับการตอบรับจากกลุ่มผู้บริโภค และเป็นส่วนหนึ่งในการสร้างรายได้ให้กับบริษัทฯ ได้เป็นอย่างดี” นายวิโรจน์ กล่าว
โดยสินค้าดังกล่าวได้รับการอนุมัติอย่างถูกต้องจากสำนักงานคณะกรรมการอาหารและยาเรียบร้อยแล้ว พร้อมวางจำหน่ายที่ร้านสะดวกซื้อ 7-11 ทุกสาขา ในราคาซองละ 30 บาท
ด้านรองกรรมการผู้จัดการอาวุโส สายงานธุรกิจในประเทศ (SNNP) กล่าวเพิ่มเติมว่า มั่นใจว่าจากแผนงานการเปิดตัวสินค้าใหม่ที่เกี่ยวข้องกับกัญชง-กัญชา ในช่วงไตรมาส 1/65 จะชวยผลักดันยอดขายสินค้าในปีนี้เติบโตอย่างมีนัยสำคัญ ทำให้รายได้รวมในปีนี้เติบโต 15% สร้างสถิติสูงสุดใหม่ตามเป้าหมายที่วางไว้ อีกทั้งยังมั่นใจว่าแนวโน้มกำไรขั้นต้น (Gross Profit Margin) ในปีนี้จะเติบโตอย่างโดดเด่น จากการปรับขนาดสินค้าใหญ่ขึ้นและปรับราคาขายสินค้าเพิ่มขึ้น